Dublín

**Dublín** (en anglés *Dublin*, ,  u , en irlandés *Baile Átha Cliath*,  u ) ye una ciudat y municipio irlandés, que ye a capital d'Irlanda, amás d'a mayor ciudat d'o país.

Ye en a provincia de Laighin, condau de Dublín, y comprende os distritos electorals (*[[Dáil Éireann]]*) de Dublín Central, Dublin Norte Central, Dublín Nord-ueste, Dublín Nord-ueste, Dublín Sud Central, Dublín Sud-este, y Dún Laoghaire and Rathdown.

A población de Dublín yera de 502.739 habitants en l'anyo 2006, en una superficie de 114,99 km², con una densidat de población de 4.372,02 hab/km².

## Etimolochía
Una d'as teorías sobre o nombre *Dublin* d'a ciudat diz que tien o suyo orichen en as palabras en irlandés *Dubh Linn* (*laco negro* en aragonés). Iste sería o nombre d'o laco que bi heba en un afluent d'o río Liffey, a on os vikingos bi construyioron a suya fortificación en a redolada, que ye l'orichen de l'actual ciudat de Dublín.

Sindembargo, d'atros fan notar que Ptolomeu ya charra d'a ciudat en os suyos escritos arredol de 140, con o nombre d**Eblana'', prou amanato como ta que se creiga que ''Dublin'' en deriva. En o "[[Libro d'o Trasoro]]" escriben ''Diotelio'':


O nombre en moderno [[Idioma irlandés|irlandés]], ''Baile Átha Cliath'', fa referencia a o lugar que bi eba antis en l'actual Dublín, y significa, traducito a l'[[Idioma aragonés|aragonés]], ''lugar que bi ha en o vado d'as canyas''.

== Historia ==
=== Os oríchens de Dublín ===
Encara que seguntes [[Claudio Ptolomeu|Ptolomeu]] o lugar ya existiba en o [[140]], con o nombre d**Eblana*, estioron os [[vikingos]] os creyadors d'o lugar en o [[sieglo IX]], como un lugar a on [[Comercio|comerciar]] con os pueblos [[celtas]] d'a comarca, antis de bi construir un [[castiello]] (l'orichen de l'actual [[castiello de Dublín]]). En o lugar bi habió un poblato celta antis de que os vikingos bi plegasen.

Asinas, en [[837]] [[Thorgis]], un chefe vikingo, plegó a o lugar con una flota de 120 *drakkars*. 60 en puyoron por o [[río Boyne]] y 60 por o [[río Liffey]], seguntes as cronicas irlandesas (as cronicas escandinavas no en charran guaire). En plegar en Dublín en [[836]], a on bi heba un poblato de [[pescataire]]s, construyioron una [[torre]] en un [[pueyo]] (l'actual [[castiello de Dublín]]), con un poblato a o piet.

Emplegoron a torre ta treballos de protección, y emplegaron o poblato ta o [[comercio]] con as tribus [[irlandeses|irlandesa]]s amanatas y ta refuchio d'os vikingos en as suyas incursions por a [[mar d'Irlanda]], as [[islas britanicas]] y as costas de [[Francia]].

En [[1018]] Dublín se convertió en a [[Seu bispal|seu]] d'un bispato, dimpués d'a [[Cristianismo|cristianización]] d'os vikingos que bi viviban.

=== A conquista normanda ===
.
Dimpués d'a [[batalla de Hastings]], o [[14 d'octubre]] de [[1066]], os [[normandos]] d'o duque [[Guillén I d'Anglaterra|Guillermo de Normandía]] conquerioron o [[reino d'Anglaterra]] , que yera o centro d'os territorios vikingos en as [[islas Britanicas]]. Asinas, en [[1170]]-[[1171]] invadioron tamién [[Irlanda]], y a ciudat de Dublín se convertió en o centro d'o suyo poder en a isla. substituyó a l'antigo simbolo politico [[irlandeses|irlandés]] de [[Tara]], que ye 40&nbsp;km a lo norte, alto u baixo, y o [[castiello de Dublín]], construito en estilo [[Arte normando|normando]] (una d'as brancas de l'[[arte romanico]]) se convertió en o centro d'o poder britanico en Dublín y en Irlanda dica a independencia d'o país en o [[sieglo XX]]. Un nuevo castiello substituyó a l'anterior en [[1213]], con obras adicionals de fortificación en o [[sieglo XIV]].

=== A ocupación anglesa ===
Por a suya importancia politica y comercial, Dublín creixió a escape, y en [[1700]] teneba mas de 60.000 habitants, estando asinas a segunda ciudat de l'[[Imperio Britanico]] dimpués de [[Londres]]. Isto yera tamién porque dimpués d'a redota d'os [[Catolicismo|catolicos]] en [[1690]] en a [[batalla d'o Boyne]] (u [[batalla de Boyne]]), os [[Protestantismo|protestants]] de [[Guillermo d'Orange]] se bi instaloron, encluindo 3.000 hugonoz [[Francia|franceses]]. Antiparte, arredol de 20.000 [[chacobitas]] albandonaron a comarca dimpués d'o [[tractau de Limerick]] ta fuyir ta [[Francia]] u [[Espanya]].

A presencia d'una important colonia protestant aseguraba a tranquilidat d'a presencia britanica en a ciudat y en tota a isla d'[[Irlanda]], situación que se mantenió dica o [[sieglo XX]].

=== A insurrección de Pascua y a independencia ===
A [[insurrección de Pascua]] ([[1916]]), a [[Guerra d'Independencia irlandesa]] ([[1919]]-[[1921]]) y a [[Guerra Civil irlandesa]] ([[1922]]-[[1923]]) enronoron a ciudat, que fue reconstruita y se convertió en a [[Capital (politica)|capital]] d'a [[Irlanda]] independient.

== Esporte ==
Lo esporte ye parte important d'a vida d'os ciudadans de Dublin y en la ciudat son as [[Siede social|siedes]] de cuasi totas las organizacions esportivas d'Irlanda. Los esportes mas practicaus y seguius en a ciudat son tamién los mas populars d'a isla: [[fútbol gaelico]], [[fútbol]], *rugby union* y *hurling''.

### Competicions esportivas
Dublín ha organizau o Campionato Europeu de Campo a Traviesa dos vegadas en as edicions de 2009 y 2021. Heba d'organizar a edición de 2020 pero estioron aplazaus ta l'anyo siguient.

## Localidaz achirmanadas
* Barcelona  (Catalunya).
* Leyón  (Castiella y Leyón).
* Budapest  (Hongría).
* Liverpool  (Anglaterra).
* Matsue  (Chapón).
* Monterrey  (Mexico).
* San José  (California, Estaus Unius).

## Vinclos externos

## Referencias